Z á p i  s  n i  c a  č.2/2017

Napísaná 29.6.2017 pri príležitosti konania riadnej schôdzky v roku 2017 zo zasadnutia Obecného zastupiteľstva v Lúčkach, ktorá sa uskutočnilo v zasadačke OÚ v Lúčkach , v budove Kultúrneho domu.

Prítomní: Terézia Pittnerová,  Adam Kubašiak a Vladimír Horvát

Ospravedlnení: Michal Kubašiak a Ing. Júlia Pittnerová

Starosta obce : František Zajak, hlavný kontrolór: Ing. Ivan Králik

občania: Helena Kolovrátová, Helena Páchniková, Miriam Pavlíková, Jozef Reichel,

Mario Reichel, p. Modrianska

**Program**

 1/ otvorenie zasadnutia

 2/ určenie overovateľov zápisnice

 3/ kontrola plnenie uznesení

 4/ drobná stavba „Slovak telecom Bratislava“

 5/ voľby – Samosprávny kraj 2017

 6/ drobná stavba Dominik Paulík

 7/ drobná stavba Jureczka Ján

 8/ zakúpenie 4 ks „pivný set“ – stoly a lavice

 9/ rozšírenie prístupovej cesty /Michal Páchnik/

 10/ drobná stavba Igor Michalka

 11/ drobná stavba Jozef Reichl

 12/ MDD 211,80eur autobus

 13/Jánska vatra

 14/ diskusia

 15/ prijatie uznesení

 16/ záver rokovania

**1.Rokovanie otvoril**, viedol a prítomných privítal starosta obce František Zajak. Konštatoval, že prítomní sú traja poslanci, čo je nadpolovičná väčšina a vyhlásil rokovanie za uznášania schopné. K predloženému programu rokovania neboli vznesené žiadne doplňujúce návrhy a bol jednomyseľne odsúhlasený.

**2**.**Za overovateľov zápisnice**na rokovaní boli navrhnutí  Terézia Pittnerová a Vladimír Horvát. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

**3.Kontrola plnenia**

Starosta obce informoval prítomných o prijatých uzneseniach 1-7/2017 z predchádzajúcej schôdzky a spôsobe ich splnenia. Uviedol, že úlohy boli splnené.

**4. Drobná stavba „Slovak telecom Bratislava“**

Slovak Telekom a.s. Bratislava ohlásil realizáciu drobnej stavby – Optická prípojka základovej stanice v obci Lúčky. Na pozemkoch Lesov SR – závod Žarnovica bude uložená plastová rúra 4x12/8 o dĺžke 50 m na parcele 3350 EKN a vlastník pozemku vydal písomný súhlas. Projektant a dodávateľ stavby bude HUAWEI Technologies s.r.o. Eisteinova 23 Bratislava.

**5. Voľby – Samosprávny kraj 2017**

Prítomní poslanci odsúhlasili plochu na umiestňovanie predvolebných letákov pre voľby do VUC na zaužívanom mieste pred predajňou COOP Jednota.

**6. Drobná stavba Dominik Paulík**

Dominik Pavlík bytom ul. J.Kráľa 902/31 Žiar nad Hronom oznámil zámer vybudovania elektrickej prípojky k domu č.s. ...... v Lúčkach a vybudovanie oplotenia pozemku - parcele 151/6 v dĺžke asi 200 bm a to 10-15 cm z vnútornej strany uvedenej parcely.

**7. Drobná stavba Jureczka Ján**

 Ján Jurečka oznámil zámer výstavby prístrešku o rozmeroch 3,50m x 5,00m na pozemku C KN 279/1 pri dome č.s. 107 v Lúčkach

 **8.** **Zakúpenie 4 ks „pivný set“ – stoly a lavice**

Starosta obce informoval, že pre kulturno – spoločenské podujatia organizované v obci boli zakúpené 4 ks pivných setov ( 4 stoly a 8 ks lavíc) v cene 250 €.

 **9. Rozšírenie prístupovej cesty /Michal Páchnik/**

 Helena Kolovrátová bytom Lúčky 71, oznámila zámer terénnych úprav svahu na na obidvoch stranách prístupovej cesty k rodinnému domu. Vlastník pozemkov je Obec Lúčky a s návrhom obecné zastupiteľstvo súhlasilo.

 **10. Drobná stavba Igor Michalka**

Igor Michalka bytom Lúčky 37 oznámil zámer výstavby oplotenia pozemku C KN 247 o dĺžke 35 bm. Stavebný dozor bude vykonávať Ing. Dušan Tužinský.

 **11. Drobná stavba Jozef Reichl**

Jozef Reichl bytom Lúčky 83 oznámil zámer výstavby oplotenia pozemku parcele 151/2, trvalý trávny porast. Výška oplotenia bude 180 cm a dĺžka 84 bm.

 **12. MDD 211,80eur autobus**

Starosta obce Fr. Zajak a zátupca starostu Ter. Pittnerová informovali o uskutočnenom zájazde pri príležitosti MDD do ZOO v Bojniciach. Deti a rodičia vyslovili spokojnosť a doporučili i v budúcnosti organizovať podobné podujatie a to prípadne do inej lokality. Doprava bola poskytnutá spoločnosťou Koperbent s.r.o. Kopernica a fakturované náklady 211,80€.

 **13. Jánska vatra**

Zástupca starostu Terézia Pittnerová informovala o nedávnom podujatí „Jánska vatra“, ktoré sa konalo za príjemného teplého počasia a účastníci vyslovili spokojnosť. Poďakovala za pomoc pri organizovaní podujatia a to  hlavne občanom Maroš Kantor st., Maroš Kantor ml., Ľubica Kantorová, Milan Vraniak, Peter Hogh, Ján Lichner, Vladimír Závadský, Jaroslav Segeč ml., Viktor Medveď, Jozef Pittner ako aj spozorom: Alpinum záhradníctvo Roth, Železiarstvo Ľubica Bobeková, Farma na Hôrke R.Grosman, Yogi bar Lúčky a Kadernícky salón Inpuls Romana Kuncová. Ďalej uviedla, že firma Šarkozi dodala drevo a zabezpečila jeho dopravu . Doporučila, aby v budúcom období bolo v rozpočte schválená čiastka na zabezpečenie dreva v množstve 7-8 prm, lebo 5 prm je málo.

 **14. Diskusia**

 Starosta obce informoval, že Obecný úrad v Lúčkach nevydal súhlas pre Ing. Andreu Pribilincovú, bytom Biovetska 36 Nitra na drobné stavby. Nakoľko drobná stavba musí plniť doplnkovú funkciu hlavnej stavby, ktorá však ešte nejestvuje, nemôže sa plánovaná výstavba povoliť ako drobná stavba. Obecný úrad konal nesprávne a je potrebné, aby zabezpečil právnu nápravu. Doporučuje sa stavebníkovi, aby si zabezpečil zodpovedajúcu projektovú dokumentáciu pre komplexný zámer výstavby a k nemu požadované stanoviská príslušných orgánov a organizácií.

Ďalej Dominik Pavlík bytom ul. J.Kráľa 902/31 Žiar nad Hronom oznámil zámer vybudovania elektrickej prípojky a vybudovanie oplotenia pozemku - parcele 151/6 v dĺžke asi 200 bm a to 10-15 cm z vnútornej strany uvedenej parcely. Nakoľko na zakúpenom pozemku sa nenachádza žiadna stavba, ktorá by bola vedená v operáte nehnuteľností, nejedná sa drobnú stavbu na ktorú postačuje ohlásenie OÚ, ale vyžaduje sa zabezpečiť si ešte pred realizáciou stavebné povolenie.

 Ďalej bola predložená žiadosť spoločnosti Jasoň s.r.o. so sídlom Penhýbel 240 Veľké Pole vo veci odsúhlasenia návrhu splátkového kalendára na uhradenie 9.783 € za dane z nehnuteľností v roku 2017 . Obecné zastupiteľstvo nesúhlasilo s navrhnutým splátkovým kalendárom a požaduje úhradu podľa dodaného rozhodnutia obecného úradu.

Ďalej bola predložená ponuka na zakúpenie a montáž sieťok proti hmyzu na okná kancelárií OÚ. Prítomní konštatovali, že ponuka je neúmerne predražená a nesúhlasili s realizáciou.

 **15. Prijatie uznesení**

**Uznesenie 8/2017**

Obecné zastupiteľstvo v Lúčkach

 **S ú h l a s í** s drobnou stavbou – Optická prípojka základovej stanice v obci Lúčky na parcele 3350 EKN, ktorých vlastníkom sú Lesy SR – závod Žarnovica, pre uloženie plastovej rúra 4x12/8 o dĺžke 50 m v kat. úz. Lúčky

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 9/2017**

Obecné zastupiteľstvo v Lúčkach

 **S ch v a ľ u j e**  plochu na umiestňovanie predvolebných letákov pre voľby do VUC na zaužívanom mieste pred predajňou COOP Jednota.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 10/2017**

Obecné zastupiteľstvo v Lúčkach

 **S ch v a ľ u j e** Jánovi Jureczkovi výstavbu prístrešku o rozmeroch 3,50m x 5,00m na pozemku C KN 279/1 pri dome č.s. 107 v Lúčkach

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 11/2017**

Obecné zastupiteľstvo v Lúčkach

 **S ch v a ľ u j e** Helene Kolovratovej bytom Lúčky 71, zámer terénnych úprav svahu na obidvoch stranách prístupovej cesty k rodinnému domu. Vlastník pozemkov je Obec Lúčky

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

.

**Uznesenie 12/2017**

Obecné zastupiteľstvo v Lúčkach

 **S ch v a ľ u j e** Igorovi Michalkovi bytom Lúčky 37 zámer výstavby oplotenia pozemku C KN 247 o dĺžke 35 bm v Lúčkach. Stavebný dozor bude vykonávať Ing. Dušan Tužinský.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 13/2017**

Obecné zastupiteľstvo v Lúčkach

 **S ch v a ľ u j e** Jozef Reichl bytom Lúčky 83 výstavbu oplotenia pozemku parcele 151/2, trvalý trávny porast. Výška oplotenia bude 180 cm a dĺžka 84 bm.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 14/2017**

Obecné zastupiteľstvo v Lúčkach

 **B e r i e n a v e d o m i e ch v a ľ u j e**

1. Informáciu o uskutočnení zájazdu pri príležitosti MDD do ZZO v Bojniciach a vynaložených nákladov na dopravu vo výške 211,80€
2. Informáciu o podujatí „Jánska vatra“, ktoré sa konalo 24.6.2017 za príjemného teplého počasia a účastníci vyslovili spokojnosť

Informáciu o zakúpení 4 ks pivných setov, pre kulturno – spoločenské podujatia organizované v obci v cene 250 €.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 15/2017**

Obecné zastupiteľstvo v Lúčkach

 **N e s ch v a ľ u j e** splátkový kalendár predložený spoločnosťou Jasoň s.r.o. so sídlom Penhýbel 240 Veľké Pole na uhradenie 9.783 € za dane z nehnuteľností v roku 2017 a požaduje od uvedenej spoločnosti úhradu v termíne podľa dodaného rozhodnutia obecného úradu.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 16/2017**

Obecné zastupiteľstvo v Lúčkach

 **B e r i e na vedomie -** Dominik Paulík, Žiar nad Hronom – káblová prípojka – potiahnutie elektr. Rozvodov na parc. č. 151/6. Stavebný dozor bude vykonávať p. Ľubomír Pluhár.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

Nakoľko neboli predložené žiadne ďalšie návrhy na rokovanie, starosta poďakoval prítomným za účasť a rokovanie ukončil.

František Zajak

 starosta obce

Terézia Pittnerová ..........................

Vladimír Horvát ...........................